الفندق: فندق سيجنتشر البرشاء
 التقييم: “أفشل فندق مريت فيه”. موقع الفندق هو الحسنة الوحيدة الموجوده. 1 - فندق لا يأخذ النظافة بعين الاعتبار .. حصلت بقع دم عالفرش وعالأرضيه ويوم اتصلت عليهم اني بسوي جيك آوت خبروني إنه بنسويلك أبدجريد بعد ما فكروا ربع ساعه.2 - المغرب قبل لا أطلع .. اتصلت فالرووم سيرفس عسب ينظفون المكان .. اللي سووه انهم رتبو السرير فقط .. لا بدلو الفوط ولا حطو حتى شامبو وصابون ولا حتى شلو علب الماي الموجودة عالأرض.. تفاجأت بالنظافه الصراحة .3 - الأدهى والأمر في الموضوع إنهم بدلولي فرش مرقوع (يعني كان منطر وخاطوه!!!).4 - سلندرات الغاز مفرورة في الباركنات مب عارف شو السبب !!!5 - اللوندري موجود في البيس منت ومن يخلص تنظيف الملابس يعقهم في الممر عند باركنات السيارات !!! 6 - طلبت عشا من الداينيغ .. الأكل تقول مغمسينه في الزيت مايستاهل هالسعر !!!صراحة مارتحت في هالاجازة من صدمة الفندق.. نصيحه للي يفكر يروحله ياخذ كلامي بجديه وكل واحد عراحته